ইউনিসেফ আয়ারল্যান্ড

**ইউনিসেফ আয়ারল্যান্ড** হলো আয়ারল্যান্ডে অবস্থিত ইউনিসেফের ৩৬টি জাতীয় কমিটির একটি, যারা শিল্পোন্নত দেশগুলোতে শিশু-কল্যাণ ও শিশু অধিকার নিয়ে কাজ করে। এই জাতীয় কমিটিগুলো ইউনিসেফের বিশ্বব্যাপী জরুরি সেবা এবং উন্নয়নমূলক কার্যক্রমের জন্য তহবিল সংগ্রহ করে। এছাড়া ইউনিসেফ আয়ারল্যান্ড আয়ারল্যান্ড সরকার ও অন্যান্য সংস্থাকে নীতি ও আইন সংক্রান্ত পরামর্শ প্রদান করে, যাতে তারা শিশু অধিকার সম্পর্কিত জাতিসংঘের চুক্তি অনুযায়ী কার্যক্রম পরিচালনা করতে পারে এবং শিশু অধিকার সনদের প্রতিশ্রুতিগুলি বাস্তবায়ন করতে পারে।

## প্রকৃতি
ইউনিসেফ আয়ারল্যান্ড একটি নিবন্ধিত দাতব্য প্রতিষ্ঠান। 

## লক্ষ্যসমূহ
ইউনিসেফ আয়ারল্যান্ড বিশ্বের সংকটময় মুহূর্তে জরুরি সেবা প্রদান ও উন্নয়নমূলক কাজের জন্য তহবিল সংগ্রহ করে। এছাড়াও সংস্থাটি আইরিশ সরকার ও তার অধীনস্থ  অন্যান্য সংস্থাকে নীতি ও আইন প্রণয়নের বিষয়ে পরামর্শ প্রদান করে, যা জাতিসংঘের শিশু অধিকার সনদের অধীনে কার্যক্রম পরিচালনা এবং সনদের অঙ্গীকার বাস্তবায়নের উপর জোর দেয়। এটি আয়ারল্যান্ডে বসবাসকারী জাতি, ধর্ম বা নাগরিকত্ব নির্বিশেষে সকল শিশুর অধিকার আদায়ে কাজ করে।

## কার্যক্রম
২০১০ সালের ২৪ অক্টোবর ইউনিসেফ আয়ারল্যান্ডের প্রথম "বেলিভ ইন জিরো" অভিযান অনুষ্ঠিত হয়েছিল। দুই সপ্তাহব্যাপী চলমান এই অভিযানে সংস্থাটির লক্ষ্য ছিল আয়ারল্যান্ডের প্রতিজন প্রাপ্তবয়স্ককে কমপক্ষে ১ ইউরো করে দান করতে অনুরোধ করে মোট ১,০০,০০০ ইউরো বা তার বেশি তহবিল সংগ্রহ করা।

২০১১ সালে ইউনিসেফ আয়ারল্যান্ড চারটি রিপোর্ট প্রকাশ করে, যা ২০১০ সালের শেষের দিকে আইরিশ কিশোর-কিশোরীদের মধ্যে পরিচালিত প্রাথমিক গবেষণার ফলাফল উপস্থাপন করে। প্রথম রিপোর্টটি ‘সুখ’ বিষয়ক ছিল এবং এতে দেশের বিভিন্ন স্থানে কিশোরদের সুস্থতা ও সাধারণ জীবনধারার বিষয়গুলো বিশ্লেষণ করা হয়েছিল।

## অর্থায়ন
ইউনিসেফের কার্যক্রম জাতিসংঘের অর্থায়নে চলে না; বরং এটি বিশ্বের শিশুদের পক্ষে কাজ চালানোর জন্য পুরোপুরি স্বতঃস্ফূর্ত অনুদানের উপর নির্ভরশীল। তাই ইউনিসেফের জন্য ইউনিসেফ আয়ারল্যান্ড বিভিন্ন উপায়ে তহবিল সংগ্রহ করে; যেমন: জনসাধারণের অনুদান, কার্ড ও উপহার বিক্রি, কোম্পানিগুলোর সঙ্গে অংশীদারিত্ব এবং বিশেষ অনুষ্ঠান আয়োজন।

**প্রাতিষ্ঠানিক অংশীদার**

কয়েকটি বড় ব্যবসায়িক প্রতিষ্ঠান ইউনিসেফের কার্যক্রমে আর্থিক সমর্থন প্রদান করে। ইউনিসেফ আয়ারল্যান্ডের বর্তমান প্রাতিষ্ঠানিক অংশীদারদের মধ্যে রয়েছে: এর লিংগাস, ফাইফস, আইকেয়া ও প্যাম্পার্স। এসব কোম্পানি তাদের আর্থিক ও অন্যান্য সমর্থনের মাধ্যমে ইউনিসেফের শিশু-কল্যাণ কার্যক্রমকে সচল রাখতে

**“কল্যাণের জন্য দান' (চেঞ্জ ফর গুড) প্রচারণা**

২০০৯ সালে টেসকো তাদের বিজ্ঞাপনে “চেঞ্জ ফর গুড” স্লোগানটি ব্যবহার করেছিল। এটি ইউনিসেফের একটি আন্তর্জাতিকভাবে নিবন্ধিত ক্যাম্পেইনের নাম, যা কেবল দাতব্য কাজে ব্যবহার করা যায়; কিন্তু বাণিজ্যিক বা খুচরা ব্যবহারের জন্য এটি নিবন্ধিত হয়নি। এই কারণে ইউনিসেফ অভিযোগ করেছিল যে, ইউনিসেফের ইতিহাসে প্রথমবার এমনটি ঘটেছে যে, কোনো বাণিজ্যিক প্রতিষ্ঠান স্বেচ্ছায় আমাদের নিবন্ধিত স্লোগান ব্যবহার করে নিজস্ব স্বার্থ হাসিলের চেষ্টা করেছে এবং এর ফলে ইউনিসেফের এমন কিছু তহবিল ক্ষতিগ্রস্ত হয়েছে, যার ওপর শিশুদের অনেক কার্যক্রম নির্ভরশীল। তারা আরও জনসাধারণকে সতর্ক করে বলেছে, “যারা সত্যিই শিশুদের কল্যাণের কথা চিন্তা করেন, তারা যখন কোনো পণ্য বা সেবার জন্য অর্থ ব্যয় করবেন, তখন সাবধানে বিবেচনা করুন কোন কোম্পানিকে সমর্থন করছেন।

## ইতিহাস
**২০১১ সালে প্রধান নির্বাহী কর্মকর্তার বরখাস্ত**

২০১১ সালের জুলাই মাসে ইউনিসেফ আয়ারল্যান্ডের প্রাক্তন নির্বাহী পরিচালক মেলানি ভেরওয়ার্ড জানান যে, তিনি গভীরভাবে বিস্মিত হয়েছেন যে, গ্যারি রায়ানের সঙ্গে তার ব্যক্তিগত সম্পর্কের বিষয়ে সৃষ্ট প্রকাশ্য আলোচনার কারণে তাকে একটি দাতব্য সংস্থা থেকে বরখাস্ত করা হয়।  এই ঘটনার পর তিনজন প্রখ্যাত হলিউড তারকা লিয়াম নিসন, ভানেসা রেডগ্রেভ ও রজার মুর দুঃখ প্রকাশ করেন।  তবে এই তিনজনই শুভেচ্ছা দূত হিসেবে ইউনিসেফের সঙ্গে যুক্ত থেকে সংস্থার কাজে সমর্থন চালিয়ে যাচ্ছেন।

পরবর্তীতে ২০১১ সালের ডিসেম্বর মাসে প্রাক্তন ফিয়ানা ফেইল সরকারের বিদেশ উন্নয়ন মন্ত্রী পিটার পাওয়ারকে ইউনিসেফ আয়ারল্যান্ডের নতুন নির্বাহী পরিচালক হিসেবে নিযুক্ত করা হয়।

**ইউনিসেফ আয়ারল্যান্ডের দূতরা**

ইউনিসেফ আয়ারল্যান্ডের দূতরা শিশুদের কল্যাণ, চাহিদা ও অধিকার সম্পর্কে বিশ্বের মনোযোগ আকর্ষণ করতে কাজ করে। তারা এই প্রচেষ্টা চালিয়ে শিশুদের জীবন উন্নত করার জন্য সংস্থার কার্যক্রমকে আরো বৃহত্তর জনগোষ্ঠীর কাছে তুলে ধরতে সাহায্য করে। তাদের উল্লেখযোগ্য কাজের মধ্যে রয়েছে: বিশ্বের বিভিন্ন দেশে ইউনিসেফের মাঠ প্রকল্প পরিদর্শন করা, গণমাধ্যমের মাধ্যমে শিশুদের জীবনযাত্রার পরিস্থিতি তুলে ধরা, সরকারের নীতি নির্ধারণে প্রভাব বিস্তার (লবিং) করা এবং সংস্থার জন্য তহবিল সংগ্রহ ও জনসচেতনতা বৃদ্ধির লক্ষ্যে প্রচারণা চালানো।

বর্তমানে ইউনিসেফ আয়ারল্যান্ডের দূতরা হলেন: মনস্টার ও আয়ারল্যান্ডের রাগবি খেলোয়াড় ডনক্যা ও’কলাহান, প্রখ্যাত গলফার রোরি ম্যাকইলরয়, অভিনেতা স্টিফেন রিয়া, লেখক ক্যাথি কেলি, গ্যালিক ফুটবল তারকা জো ক্যানিং ও ডারমট আর্লি, কৌতুকাভিনেতা ডাস্টিন দ্য টার্কি ও অভিনেতা লিয়াম নিসন।

## অন্তর্ভুক্তি
ইউনিসেফ আয়ারল্যান্ড ইংল্যান্ডের 'শিশু অধিকার জোটের (চিলড্রেনস রাইটস অ্যালায়েন্স) সদস্য।

## আরো দেখুন

* ইউনিসেফ
* ইউনিসেফ কানাডা
* ইউনিসেফ বাংলাদেশ

## তথ্যসূত্র



## বহিঃসংযোগ

* ইউনিসেফ আয়ারল্যান্ড

বিষয়শ্রেণী:ইউনিসেফ
বিষয়শ্রেণী:ইউনিসেফের দেশীয় দপ্তর
বিষয়শ্রেণী:শিশু অধিকার
বিষয়শ্রেণী:আয়ারল্যান্ড ভিত্তিক সংগঠন